Document ID: /roh_data/filtered/fineweb-2-filterrobots_roh.jsonl.gz/49317

L'attatgader finlandais engaschan els fin la fin da la stagiun, quai communitgescha oz il club da hockey Tavau. L'um da 33 onns vegn en tut sin 751 gieus en la NHL nua ch'el ha sajettà 147 gols ed ha fatg 350 puncts. L'ultim ha Ruutu giugà enfin la stad 2016 tar ils New Jersey Devils. Per questa equipa ha el dentant pudì far be in assist en 33 gieus. El è er gia stà sco emprova tar ils Vancouver Cannucks.
Per la Finlanda è Ruutu stà en acziun tar dapli che 80 gieus. El è gia stà da la partida tschintg giadas tar campunadis mundials ed ha gudagnà là mintgamai ina giada aur ed argien e duas giadas bronz.
RR novitads 11:00